

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL LEIDIMO PRIVATIZUOTI (PIRKTI) GYVENAMĄSIAS PATALPAS (N)**

2013 m. birželio 27 d. Nr. T2-161

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379; 2009, Nr. 77-3165; 2010, Nr. 25-1177, Nr. 51-2480, Nr. 86‑4525; 2011, Nr. 52-2504; 2012, Nr. 136-6958) 16 straipsnio 2 dalies 26 punktu, Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo (Žin., 1992, Nr. 14-378; 2002, Nr. 116-5188; 2008, Nr. 120-4544; 2010, Nr. 125-6376) 12 straipsnio 1 dalies 2 punktu, 2 dalies 1 ir 3 punktais, Klaipėdos miesto savivaldybės taryba nusprendžia:

1. Leisti privatizuoti (pirkti) savivaldybei nuosavybės teise priklausančias gyvenamąsias patalpas:

1.1. R. Š., *(duomenys neskelbtini)*, Klaipėdoje, 87,32 kv. metro ploto gyvenamosios patalpos, unikalus Nr. *(duomenys neskelbtini)*, namo statybos metai – 1994. Kaina – 10700,20 Lt (dešimt tūkstančių septyni šimtai litų 20 ct);

1.2. R. K., *(duomenys neskelbtini)*, Klaipėdoje, 12,26 kv. metro ploto kambarys su bendro naudojimo patalpomis, unikalus Nr. *(duomenys neskelbtini)*, namo statybos metai – 1972. Kaina – 16000 Lt (šešiolika tūkstančių litų).

2. Pripažinti ekonomiškai nenaudingas remontuoti ar rekonstruoti per 60 procentų fiziškai nusidėvėjusias savivaldybei nuosavybės teise priklausančias gyvenamąsias patalpas *(duomenys neskelbtini)*, Klaipėdoje, 31,64 kv. metro ploto, su bendro naudojimo patalpomis, unikalus Nr. *(duomenys neskelbtini)*, namo statybos metai – 1920, nusidėvėjimas – 67 procentai, ir leisti jas privatizuoti (pirkti) D. K. už kainą – 53000 Lt (penkiasdešimt trys tūkstančiai litų).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras | Vytautas Grubliauskas |